**Сярге́й Аляксандравіч Гусачэ́нка** (нар. 5 лістапада 1983, Мінск, БССР, СССР) — прапагандыст рэжыму Лукашэнкі ў Беларусі, тэлевядучы, намеснік старшыні Белтэлерадыёкампаніі.

Біяграфія
---------

Нарадзіўся ў Мінску. У 2006 годзе скончыў факультэт журналістыкі БДУ.

Падчас вучобы стажыраваўся ў Швецыі, супрацоўнічаў з рознымі выданнямі, у тым ліку з «Нашай Нівай».

З 2005 года працаваў рэдактарам агенцтва тэленавін  (руск.) (бел. Белтэлерадыёкампаніі. У 2007—2013 гадах працаваў спецыяльным карэспандэнтам і палітычным аглядальнікам, з 2013 года — загадчыкам аддзела палітычных аглядальнікаў, з 2015 года — намеснікам галоўнага дырэктара галоўнай дырэкцыі, з 2017 года — дырэктарам галоўнай дырэкцыі агенцтва тэленавін  (руск.) (бел..

З 2018 года — намеснік старшыні Белтэлерадыёкампаніі.

Прапагандысцкая дзейнасць
-------------------------

Займаў пасаду намесніка Нацыянальнай дзяржаўнай тэлерадыёкампаніі Рэспублікі Беларусь падчас масавых мірных пратэстаў, якія адбываліся пасля прэзідэнцкіх выбараў у Беларусі 2020 года і суправаджаліся беспрэцэдэнтным гвалтам прадстаўнікоў сілавых органаў супраць дэманстрантаў, у тым ліку забойствамі.

Займаўся дыскрэдытацыяй і ачарненнем праціўнікаў рэжыму Лукашэнкі, ачарненнем беларускай дыяспары, ачарненнем украінскага Еўрамайдана 2013—2014 гадоў і антыўкраінскай прапагандай, распаўсюдам ілжывай інфармацыі пра дзейнасць пасольства Швецыі ў Беларусі на чале з паслом Стэфанам Эрыксанам.

Міжнародныя санкцыі
-------------------

21 чэрвеня 2021 года ўнесены ў Чорны спіс Еўрасаюза. Паводле рашэння Савета Еўрапейскага саюза, Гусачэнка *«на пасадзе намесніка старшыні Белтэлерадыёкампаніі, дзяржаўнага тэлебачання, аўтара і вядучага штотыднёвага прапагандысцкага тэлешоу „Галоўны эфір" ахвотна даваў беларускай грамадскасці ілжывую інфармацыю пра вынікі выбараў, пратэстаў і рэпрэсій, якія здзяйсняюцца дзяржаўнымі ўладамі. Ён нясе непасрэдную адказнасць за тое, як дзяржаўнае тэлебачанне прадстаўляе інфармацыю пра сітуацыю ў краіне, аказваючы падтрымку ўладам, у тым ліку Лукашэнку»*. 6 ліпеня да санкцый ЕС далучыліся Албанія, Ісландыя, Ліхтэнштэйн, Нарвегія, Паўночная Македонія, Чарнагорыя. 7 ліпеня 2021 года Гусачэнка трапіў у санкцыйны спіс Швейцарыі, а 2 снежня — і ў санкцыйны спіс Вялікабрытаніі.

У маі 2023 года Еўрапейскі суд адхіліў пазоў Гусачэнкі, які патрабаваў зняцця санкцый ЕС.

Асабістае жыццё
---------------

Жонка — Вольга Макей, палітычная аглядальніца БТ. Аляксандр Лукашэнка падараваў на вяселле Гусачэнкі і Макей мех бульбы.

Зноскі
------

1. ↑  Найлепшыя тэлевядучыя краіны — Хрусталёў і дачка Радзькова — Наша Ніва, 12.05.2017
2. 1 2  COUNCIL IMPLEMENTING REGULATION (EU) 2021/997 — Афіцыйны часопіс Еўрапейскага саюза  (англ.) (бел. 21.06.2021
3. ↑  Беларускі інтарэс у Швэцыі: СМІ — Радыё Свабода, 17.08.2012
4. 1 2 3 4  Сябар Эйсмантаў пайшоў на павышэнне, у Акадэміі кіравання фізік замяніў камуніста: пяць фактаў аб пяці прызначэнцах — Наша Ніва, 22.05.2018
5. ↑  Біяграфія на афіцыйным сайце БТРК Архівавана 6 лютага 2022.
6. ↑  БТ пра «паханоў, браткоў, хайп, жыцьцё па законе, а не па паняцьцях» — Радыё Свабода, 31.05.2020
7. ↑  «Ёсць такая прафесія — ілгаць штовечар»: на старонцы дыктара БТ з’явіліся крытычныя допісы — Наша Ніва, 10.02.2016
8. ↑  БТ сьцьвярджае, што Міністэрства фінансаў ЗША адыграла ролю ў выкрыцьці «справы „Белгазпрамбанку"» — Радыё Свабода, 22.06.2020
9. ↑  Понятная политика. Выпуск 55. Как диаспоры продают Беларусь. «Прекрасное» далёко(недаступная спасылка) — Беларусь 1, 22.03.2021
10. 1 2  Понятная политика. Выпуск 59. Белорусские диаспоры. Продолжение. Атака на своих Архівавана 24 красавіка 2021. — БТ, 19.04.2021
11. ↑  Declaration by the High Representative on behalf of the European Union on the alignment of certain third countries with the Council Decision (CFSP) 2021/1002 concerning restrictive measures in view of the situation in Belarus (англ.).  Савет Еўрапейскага саюза (6 ліпеня 2021). Праверана 10 верасня 2021.
12. ↑  *Shields, Michael*. Swiss widen sanctions list against Belarus (англ.).  Reuters (7 ліпеня 2021). Архівавана з першакрыніцы 7 ліпеня 2021. Праверана 10 ліпеня 2021.
13. ↑  Sanctions program: Belarus: Verordnung vom 11. Dezember 2020 über Massnahmen gegenüber Belarus (SR 946.231.116.9), Anhang 1 Origin: EU Sanctions: Art. 2 Abs. 1 (Finanzsanktionen) und Art. 3 Abs. 1 (Ein- und Durchreiseverbot) (англ.).  Дзяржаўны сакратарыят па эканамічных пытаннях  (ням.) (бел. (7 ліпеня 2021). Архівавана з першакрыніцы 7 ліпеня 2021. Праверана 10 ліпеня 2021.
14. ↑  Вялікабрытанія ўвяла санкцыі супраць «Беларуськалія» і 8 беларусаў **(нявызн.)**. *Еўрапейскае радыё для Беларусі* (2 снежня 2021). Праверана 12 снежня 2021.
15. ↑  Гайдукевіч і Гусачэнка застануцца пад санкцыямі і заплацяць грошы Еўрасаюзу **(нявызн.)**. *Новы Час* (31 мая 2023).
16. ↑  Ольга Макей и Сергей Гусаченко — вместе в эфире и в жизни — СБ. Беларусь сегодня, 10.05.2019
17. ↑  Лукашэнка падарыў вядучым БТ на вяселле мех бульбы ФОТАФАКТ — Наша Ніва, 29.08.2017